በዓለም አቀፍ የፍልሰተኞች ስምምነት አተገባበር ዙሪያ ምክክር እየተካሄደ ነው
አዲስ አበባ፡- በኢ.ፌ.ዲ.ሪ. ጠቅላይ ዓቃቤ ሕግ ፀረ-ሕገ-ወጥ የሰዎች ዝውውር ግብረ ኃይል ጽ/ቤት በዓለም አቀፍ የፍልሰተኞች ስምምነትና አተገባበር ዙርያ መንግሥታዊና መንግሥታዊ ካልሆኑ ባለድርሻ አካላት ጋር ከመስከረም 14-15 ቀን 2012 ዓ.ም በኢንተርኮንቴኔንታል ሆቴል ውይይት እያካሄደ ነው:: የውይይቱ አላማ ከፍልሰተኞች ጋር በተያያዘ እያጋጠሙ ያሉ ችግሮችን
ለመፍታትና የስደት ተመላሾችን በሥነ-ልቦናም ሆነ በኢኮኖሚ እራሳቸውን የሚገነቡበትን መንገድ ለመፍጠር ነው ተብሏል፡፡ የፍልሰት ሁኔታን ከማስተዳደር አንፃር አገራችን ብሔራዊ የትብብር
ጥምረት የምታደርግበትን ሁኔታ በአዋጅ አጽድቃ ወደ ሥራ የተገባበት ሁኔታ መኖሩን በፀረ-ሕገ-ወጥ የሰዎች ዝውወር ግብረ-ኃይል ጽ/ቤት
ተወካ ኃላፊ የሆኑት ወ/ሮ ፈቲያ ሰይድ የገለፁ ሲሆን የኢጋድን እና የአፍሪካ ሕብረት ፖሊስን እንደመነሻ በመውሰድ የአገራችንን
የፍልሰተኞች ፖሊሲ ለማውጣት እየተሠራ መሆኑንም ጠቁመዋል፡፡ ውይይቱ የሚቀጥል ሲሆን ጉዳዩ ከሚመ ለከታቸው መንግሥታዊና መንግሥታዊ ያልሆኑ ድርጅት
ኃላፊዎች በዛሬው ዕለት የማጠቃለያና የውሳኔ ሀሳቦች እንደሚሰጡም ከጠቅላይ ዓቃቤ ሕግ የተገኘው መረጃ ይጠቁማል፡፡ በጋዜጣው ሪፖርተር